Държавен вестник, бр. 22, 2015 г., стр. 110

СТР.  110	
Д Ъ Р Ж А В Е Н  В Е С Т Н И К 	
БРОЙ  22
27. Подробни количествени сметки, заверени от правоспособно лице – важи в случай, че проектът 
включва разходи за строително-монтажни работи.

28. Разрешение за строеж – важи в случай, че проектът включва разходи за строително-монтажни рабо­
ти и за тяхното извършване се изисква издаване на разрешение за строеж съгласно ЗУТ.

29. Разрешение за поставяне, издадено в съответствие със ЗУТ – важи в случай, че проектът включва 
разходи за преместваеми обекти.

30. Одобрен технически/технологичен проект, придружен от предпроектно проучване, изготвен и съ­
гласуван от правоспособно лице – важи в случаите по чл. 28.

31. Предварителни или окончателни договори за услуги и доставки – обект на инвестицията, вклю­
чително с посочени марка, модел, цена в лева или евро с посочен ДДС и срок за изпълнение – важи 
в случаите, когато кандидатът не се явява възложител по чл. 7 и чл. 14а, ал. 3 и 4 ЗОП. В случаите на 
инвестиции за строително-монтажни работи към договорите се прилагат и количествено-стойностни 
сметки на хартиен и електронен носител (по образец). 

32. Договор за финансов лизинг с приложен към него погасителен план за изплащане на лизинговите 
вноски – важи в случай, че проектът включва разходи за закупуване на активи чрез финансов лизинг.

33. Една независима оферта в оригинал, която съдържа наименованието на оферента, срока на валид­
ност на офертата, датата на издаване на офертата, подпис и печат на оферента, подробна техническа 
спецификация на активите/услугите, цена, определена в левове или евро с посочен ДДС – важи в слу­
чаите по чл. 32, ал. 11 и не се отнася при кандидатстване за разходи за закупуване на земя, сгради и друга 
недвижима собственост.

34. Най-малко три съпоставими независими оферти в оригинал, които съдържат наименование на 
оферента, срока на валидност на офертата, датата на издаване на офертата, подпис и печат на оферен­
та, подробна техническа спецификация на активите/услугите, цена, определена в левове или евро с 
посочен ДДС, ведно с направени от кандидата запитвания за оферти съгласно приложение № 9 – важи 
в случаите по чл. 32, ал. 12 и не се отнася при кандидатстване за разходи за закупуване на земя, сгради и 
друга недвижима собственост. 

35. Решение на кандидата за избор на доставчик/изпълнител – важи в случаите, когато кандидатът не 
се явява възложител по чл. 7 и чл. 14а, ал. 3 и 4 ЗОП, а когато избраната оферта не е с най-ниска цена – и 
писмена обосновка за мотивите, обусловили избора (важи в случаите по чл. 32, ал. 12).

36. Фактури, придружени с платежни нареждания, за извършени разходи преди подаване на заявлени­
ето за подпомагане – важи в случаите –  важи в случаите по чл. 32, ал. 1, т. 13.

37. Удостоверение за данъчна оценка, издадено в рамките на месеца, предхождащ датата на подаване 
на заявлението за подпомагане – важи в случай, че се проектът включва разходи за закупуване на земя, 
сгради и/или друга недвижима собственост.

38. Удостоверение съгласно чл. 24, ал. 4 от Наредба № 47 от 2003 г. за производство и предлагане на 
пазара на елитни и племенни пчелни майки и отводки (рояци) и реда за водене на регистър – важи в 
случай, че проектът включва разходи за производство на пчелни майки по чл. 32, ал. 1, т. 5.

39. Договор за контрол по смисъла на чл. 18, ал. 3 от Закона за прилагане на Общите организации на 
пазарите на земеделски продукти на Европейския съюз (ЗПООПЗПЕС) с контролиращо лице, полу­
чило разрешение от министъра на земеделието и храните за осъществяване на контрол за спазване 
правилата на биологичното производство по реда на чл. 19 и 20 ЗПООПЗПЕС, заедно с копие от 
сертификационно писмо от контролиращото лице, удостоверяващо, че е проведена най-малко първа 
инспекция, или копие от сертификат от контролиращо лице, удостоверяващ, че кандидатът е про­
изводител на продукт/и, сертифициран/и като биологичeн/и – важи в случай, че кандидатът заявява 
по-висок размер на помощта при условията на чл. 13, ал. 3 и не се отнася за признати групи/организации 
на производители.

40. Документ за професионални умения и компетентности – важи в случай, че кандидатът завява по-
висок размер на помощта при условията на чл. 13, ал. 2, т. 1 и в случай, че към момента на подаване на 
заявлението за подпомагане този документ е наличен). 

41. Документация по проведената съгласно изискванията на ЗОП процедура за избор на 
изпълнител/и – важи в случай, че проектът включва разходи по чл. 32, ал. 1, т. 13, извършени преди 
подаване на заявлението за подпомагане от кандидат, който се явява възложител по чл. 7 и чл. 14а, 
ал. 3 и 4 ЗОП.
